Syksyn sävel

Syksyn sävel on vuosina 1968–2001, 2011–2013, 2021 ja 2022 esitetty suomalainen television laulukilpailuohjelma. Ohjelma oli MTV3:n ohjelmistoa, mutta vuosina 2021 ja 2022 sitä esitettiin Alfa-tv-kanavalla. Kilpailun isinä pidetään Musiikki-Fazerin tuottajaa Jaakko Borgia ja säveltäjä-tuottaja Rauno Lehtistä.

Kilpailussa erilaiset artistit ja yhtyeet esittivät kappaleita ja katsojat äänestivät suosikkiaan.Osa 1: Miksi voitti väärä laulu? Muistikuvaputki, Yleisradio Runsaan osanoton ja suuren yleisösuosion vuoksi ohjelma sai rinnalleen Kevään Sävel -ohjelman vuosina 1984, 1985 ja 1986.

Syksyn sävel -kilpailun syntymäaikana Suomessa oli vain kaksi televisiokanavaa eikä kevyelle musiikille ollut omaa foorumia. Ohjelmalla oli suosionsa huippuaikoina 1970- ja 1980-luvulla enimmillään noin 2,5 miljoonaa katsojaa. Kilpailu oli aluksi kaikille avoin, kunnes se muutettiin vuonna 1987 kutsukilpailuksi, jolloin finaalissa kuultiin 10–12 esitystä. Tämä herätti katsojissa ja osallistujissa epäilyjä tiettyjen lauluntekijöiden ja laulajien suosimisesta, vaikka ohjelman tekijät kiistivät tällaiset väitteet. Järjestäjät perustelivat muutosta osanottajien tason laskulla, koska varteenotettavat säveltäjät, sanoittajat ja sovittajat eivät heidän mielestään olleet enää kiinnostuneita kilpailusta. Vuodesta 1977 lähtien yksi lauluntekijä sai osallistua kilpailuun vain yhdellä kappaleella, millä haluttiin saada osanottajajoukko mahdollisimman monipuoliseksi. Kilpailun alkuaikoina käytössä olleesta postikorttiäänestyksestä luovuttiin vuonna 1980. Syksyn sävelen suosio hiipui 1990-luvulla, kun alan tarjonta lisääntyi kaupallisten kanavien tulon myötä ja yleisön huomio siirtyi muualle.  Marika Latva-Kurikka: Skandaaleja ja plagiointisyytteitä! Iltalehden Viikonvaihde, 29.–30.10.2011, s. 14–15. 

Vuonna 2002 Syksyn Sävel oli ollut jo pitkään lopettamisuhan alla. MTV3:n ohjelmajohtaja Jorma Sairanen kertoi että "tuote oli kannattamaton eikä kiinnostanut sponsoreita" http://www.kaleva.fi/uutiset/kulttuuri/syksyn-savelta-ei-jarjesteta-tana-vuonna/472483/. MTV3 päätti vaihtaa Syksyn Sävelen mainostajia paremmin houkuttelevaan Popstars-uutuuskilpailuun. Australialaisperäinen Popstars pyöri kaksi kautta ja korvautui sitten brittiläisellä Idols-formaatilla.

Kesällä 2011 MTV3 esitti Syksyn sävel -retro -nimisen ohjelman, joissa muisteltiin Syksyn sävel -kilpailuja vuosi vuodelta. Kesällä 2011 käsiteltiin vuodet 1968–1981 ja haastateltiin niissä esiintyneitä artisteja. Syksyllä 2012 MTV3-kanavalla näytettiin jatko, jossa käsiteltiin vuodet 1982-2001.MTV3 Spotti: Syksyn sävel retro MTV3

Syksyllä 2011 Syksyn sävel palasi MTV3:n ohjelmistoon ja kilpailun keräystuotto käytettiin Suomen Syöpäyhdistyksen ja sen jäsenjärjestöjen tekemään työhön: valtakunnalliseen syöpäneuvontaan ja potilastyöhön.Syksyn Sävel 2011  MTV3 Vuosina 2021 ja 2022 Syksyn sävel oli ohjelmistossa AlfaTV-kanavalla.

Vuoteen 1975 asti kilpailu lähetettiin mustavalkoisena. Ensimmäinen värillinen Syksyn sävel esitettiin vuonna 1976.

 Kilpailijat 
Syksyn sävelessä esiintyneitä laulajia ovat olleet muun muassa Irwin Goodman, Sammy Babitzin, Jussi Lammela, Jonna Tervomaa, Kirka, Erkki Liikanen, Lea Laven, Rainer Friman ja Mikko Alatalo. Alatalo voitti kilpailun kaikkiaan neljä kertaa, Goodman, Liikanen, Laven, Friman ja Pelimannet kahdesti. Ohjelmassa pitkään vaikuttaneen Tauno Äijälän mukaan saman osallistujan useat peräkkäiset voitot herättivät närää muissa kilpailijoissa, mutta esimerkiksi Alatalolla, Goodmanilla ja Liikasella oli selvä kuva siitä, millainen musiikki saavutti juuri sillä hetkellä vastakaikua yleisössä. Ohjelman alkuaikoina kilpailu miellettiin vahvasti miehiseksi. Osasta kilpailussa esitetyistä kappaleista on tullut kansansuosikkeja, kun taas osa kappaleista on jäänyt vähemmälle huomiolle. Tunnettuja Syksyn sävelessä esitettyjä musiikkikappaleita ovat muun muassa ”Minttu sekä Ville”, ”Surun pyyhit silmistäni”, ”Sinulle vain”, ”Poing poing poing”, ”Mun sydämeni tänne jää” ja ”Daa-da daa-da”. Joinakin vuosina kilpailukappaleista on menestynyt kaupallisesti parhaiten muu kuin voittaja.  Mitä-Missä-Milloin, Kansalaisen vuosikirja 1986, s. 370.  Myös monista karsiutuneista kappaleista tuli myyntimenestyksiä levymarkkinoilla; tällaisia ovat olleet esimerkiksi Matin ja Tepon ”Kissankultaa” vuodelta 1970, Dannyn ja Armi Aavikon ”Kaiken sulle antaisin” vuodelta 1977 sekä Tarja Lunnaksen ”Seine” vuodelta 1997. Tauno Äijälän mukaan monen kilpailusta pudonneenkin laulajan ura pääsi kunnolla vauhtiin nimenomaan Syksyn sävelen ansiosta.  Iltalehden Viikonvaihde 29.–30.10.2011, s. 14–15. 

 Voittajat 

 Vuosi  Esittäjä  Kappale  Säveltäjä  Sanoittaja 1968  Kristian (Bengt Huhta)  Näin on  Aarno Raninen 1969  Pasi Kaunisto  Sanat eivät riitä kertomaan  Toivo Kärki  Juha Vainio 1970  Irwin Goodman  St. Pauli ja Reeperbahn  Irwin Goodman  Emil von Retee 1971  Irwin Goodman  Poing poing poing  Irwin Goodman  Emil von Retee 1972  Sammy Babitzin  Daa-da daa-da  Kari Kuuva 1973  Jukka Kuoppamäki  Kultaa tai kunniaa  Jukka Kuoppamäki 1974  Jussi Raittinen & The Boys  Metsämökin tonttu  K. W. Blomqvist 1975  Erkki Liikanen  Evakkoreki  Erkki Liikanen 1976  Erkki Liikanen  Jokkantii  Erkki Liikanen 1977  Marion  Rakkaus on hellyyttä  Antti Hyvärinen  Chrisse Johansson 1978  Mikko Alatalo  Vicky Lee  Mikko Alatalo, Harri Rinne 1979  Lea Laven  Ei oo, ei tuu  Jori Sivonen  Raul Reiman 1980  Mikko Alatalo  Rikoo on riskillä ruma  Mikko Alatalo, Harri Rinne 1981  Mikko Alatalo  Mummoni ja moukarinheitto  Mikko Alatalo, Harri Rinne 1982  Mika Sundqvist  Hormoonihiiret  Mika Sundqvist 1983  Jonna Tervomaa  Minttu sekä Ville  Veikko Samuli  Raul Reiman 1984  Anja Niskanen  Ollaan hiljaa vain  Vesa Torppa  Antero Ollikainen 1985  Pentti Lasanen  Luoksesi jään  Jori Sivonen  instrumentaali 1986  Mikko Alatalo  Minna  Mikko Alatalo, Harri Rinne 1987  Showdown  Sommarn 78  Peter Lindberg 1988  Kirka  Surun pyyhit silmistäni  Kassu Halonen,Kisu Jernström  Vexi Salmi 1989  Ari Klem  Pieni ystäväin  Matti Ruohonen,Teppo Ruohonen  Turkka Mali,VeePee Lehto 1990  Rainer Friman  Se on salaisuus  Jukka Koivisto 1991  Kurre  Jäit sateen taa  Kurt Westerlund  Katri Leimu 1992  Rainer Friman  Virta vie, virta tuo  Jukka Koivisto 1993  Pelimannet  Amore  Kyösti Roth  Kyösti Roth,Erno Enroth 1994  Eija Kantola  Yön hiljaisuus  Mika Toivanen  Jukka Välimaa 1995  Pelimannet ja Benja  Jambo Samba  Kyösti Roth  Kyösti Roth,Erno Enroth 1996  Kari Vepsä  Onnenmaa  Kisu Jernström  Kisu Jernström,Asser Korhonen 1997  Eino Grön  Vähemmän kiirettä, enemmän aikaa  Reino Markkula  Kari Tuomisaari 1998  Marita Taavitsainen  André  Kari Litmanen  Jiri Nikkinen 1999  Lea Laven  Nyt kun oot mennyt  Veikko Samuli  Pekka Ruuska 2000  Antti Huovila  Vaskikellot  Jori Sivonen  Vexi Salmi 2001  Janne Tulkki  Yksinäinen pitkä tie  Jori Sivonen  Vexi Salmi 2011  Jari Sillanpää  En se olla saa  Esa Nieminen  Eija Hinkkala 2012  Jesse Kaikuranta  Järjetön rakkaus  Matti Mikkola,Aku Rannila  Saara Törmä 2013  Suvi Teräsniska  Täydellinen elämä  Petri Somer  Sana Mustonen 2021 Saija Tuupanen  Kuurasydän  Timo Forsström  Nina Granroth 2022  Leif Lindeman  Sydämes on kultaa vieläkin  Leif Lindeman
pienoiskuva|Sammy Babitzin esiintymässä Syksyn sävel 1972- kilpailussa.

 Julkaisut 

Useampana vuonna julkaistiin kilpailujen yhteydessä kokoelmaäänite, joka sisälsi kyseisen vuoden kilpailuun osallistuneita kappaleita.

 Syksyn sävelsatoa 71
 Syksyn sävelsatoa 72
 Syksyn sävel 75
 Syksyn säveliä 76
 Syksyn säveliä 77
 Syksyn säveliä 78
 Syksyn sävel 78
 Syksyn sävelet 80
 Syksyn sävel: Mitäs me karsitut 81
 Syksyn sävel 88
 Syksyn sävel 90
 Syksyn sävel hitit 91
 Syksyn sävel hitit 92
 Syksyn säveliä 94
 Syksyn säveliä 95
 Syksyn sävel 1968–2001 (2005)
 1970-luvun Syksyn Sävelet (2011)
 Syksyn sävel 2011

 Lähteet 

Aiheesta muualla
https://kilpailu.syksynsavel.fi/ 

*